
Aquesta  obra  es  propietat  de  son  autor  y  ningú  podrà 
sense  son  permís,  traduhirla,  representaria  ni  reimprimirla. 

Los  Comisionats  de  la  Galeria  lirich-dramàtica  de  don 
J.  Molas  y  Casas,  carrer  del  Hospital,  12  y  14,  2.0n,  son 
los  encarregats  de  concedir  ó  negar  lo  permís  del  dret  de 
representació  y  del  cobro  dels  drets  de  propietat. 

Queda  fet  lo  dipòsit  que  marca  la  lley. 


fil  apïaiitlit  autoij  3i{amàticï{ 


com  à  dèbil  mostra  d'  antiga  amistat  y  ferma 
simpatia,  te  dedica  eix  modest  trevall 


Ton  amich, 

Santiago. 


REPARTIMENT 


Personatjes 

Sr.  JAUME.     . 

UN  NEN.  .    . 
UNA  NENA.  . 


Actors 


60  anys.     D.  Bonaventura  Maurici. 

No    PARLAN. 


Època  actual,   1894. 

ACTE  ÚNICH 


Sala  modestament  arreglada,  portas  al   foro  y  laterals. — Un  silló  à  la 
dreta  del  públich. 


ESCENA  ÚNICA 

Al  aixecarse  lo  teló  y  després  d'  uns  quants  segons  de  pausa,  apa- 
reix lo  Sr.  Jaume  portant  als  dos  nens  agafats  de  la  ma.  Lo  noy  porta 
un  palmó  y  un  mocadó  brut  de  sanch  que  li  tapa  '1  nas.  La  nena  ab 
una  palma  y  sense  sombrero.  Lo  Sr.  Jaume  porta  un  ull  tapat  ab  un  mo- 
cador y  per  dessota  li  surt  un  paper  d'  estrassa  mullat,  y  los  faldons  del 
levitón  1'  un  brut  de  cals  y  1'  altre  ab  un  gros  set. — Sombrero  de  copa 
apabullat  y  detalls  à  gust  del  actor  encarregat  del  paper  de  don  Jaume. 

D.  Jaume. 

i  i  Passeu!!  jDitxosas  criaturas!  <j  encara  somi- 
cas  tu? 

(Renyant  al  nen.) 

Ja  vos  dich  que  m'  habeu  posat  un  cap  que  ja 
no  hi  veig.  ^Estéu  contents  després  d'  haber  ma- 
reijat  à  1'  avi?  Donchs  are  cap  à  dintre  y  quietut... 
perquè  si  vos  sentho  'n  faré  feyna. 

(Los  dos  nens  fan  mutisper  la  /.'  porta  esquerra.) 

•Jesús,  y  quina  diada! 

{Deixantse  caure  en  un  silló,  molt  abatut.) 

Encara  la  sanch,  me  bull...  ja  'Is  asseguro  que 
m'  en  recordaré  tota  la  vida.  jAh!  sí  senyors,  sí. 
iLo  qu'  es  jo  ja  no  'Is  acompanyaré  may  més  à 
benehir  lo  ram!  Si  fins  crech  que  m'  he  enfebrat... 
y  es  clar  que  sí,  si  ab  tot  lo  que  he  passat  ni  hi 
ha  per  reventar  à  un  caball.  (Que  volen  saberho? 
(No?  j Com  que  veig  que  tots  me  miran!  (Sí? 
Donchs  escoltin. 

(Pausa  durant  la  qual  s   aixeca  y  diu:) 

Figúrintse  que  ja  ha  comensat  lo  bordegàs  vol- 
guentme  fer  llevar  à  las  cinch  de  matinada...  Jo 
no  sé  pas  lo  que  li  hauria  fet...  y  es  clar,  bramant 
d'  aquell  modo  ha  despertat  à  la  noya.  Ja  'Is  dich 
jo  qu'  entre  'Is  dos  s'  armat  una  verdadera  zarzue- 
la.  No  m'  han  pas  deixat  dormir  més.  Ab  bonàs 
rahóns  los  he  pogut  entretenir  fins  à  las  sis.  Alla- 
voras  vinga  rentarlos,  mudarlos...  aixís  es  que  fet 
y  fet,  avans  un  servidor  no  ha  estat  à  punt  de  sol- 
fa, eran  aprop  de  las  vuyt  quan  habém  eixit  de 
casa.  Un  cop  al  carrer  m'  en  adono  jfillets  de  Dèu! 
que  m'  había  posat  uns  baixos  d'  un  faldó  fets  un 
asco.  jAhónt  rediable  hauràs  llepat!  m'  he  dit  jo. 
Quan  reculo,  y  veig  qu'  aquesta  mitja  senyora  del 
primer  pis  había  emblanquinat  1'  escala.  jSi  1'  arri- 
bo à  lenir  devant  1'  escanyo!  (Saben  lo  que  'm  cos- 
tarà la  festa?...  ferme  mudà  una  talla:  velshiaquí  '1 
jornal  d'  avuy.  Donchs  tornant  à  agafar  lo  fil,  com 

diu  aquell,  no  he  tingut  altre  remey  que  fregarme 
ab  un  paper  d1  estrassa  que  m'  ha  donat  lo  senyor 
Antón,  y  apretar  un  bon  xich  lo  pas  per  poguer 
trobar  cadiras...  quan  al  últim  del  carrer  trobem 
una  conductora  que  'ns  tapa  lo  pas...  jMalvi- 
natje!...  jMirin  si  's  necessita  patxorra  mudarse  de 
pis  en  un  dia  com  avuy!...  Donchs  nada...  tant  si 
vols  com  si  no  vols,  torna  à  recular  y  ja  'm  tenen 
altre  vegada  carrer  de  'n  Fonollar  avall,  tombant 
per  los  carrers  d'  en  Gombau  y  d'  en  Tarrós,  per 
anar  à  sortir  à  Sant  Culgat.  jSí!...  Sant  Culgat 
m'  has  dit...  (Y  qui  hi  entra  ab  aquella  muralla  de 
gent?  <Qu'  es  pensan  cóm  estaban?  |No  hi  cabia 
ni  una  agulla  de  cusir!...  Per  cert  que  à  la  porta 
ja  he  tingut  de  confirmar  à  un  baylet...  es  à  dir  à 
un  poca  vergonya  qu'  al  passar  nos  ha  clavat  tal 
grapada  à  la  palma  de  la  noya,  que  si  'm  descuydo 
se  m'  emporta  tot  lo  guarniment...  per  això  '1  mu- 
rri se  m'  ha  endut  un  préssech  confitat  que  'm 
costava  i  trenta  cinch  cèntims!  \  Feya  un  goig! 
i  i  Semblava  de  vidre!!  Però  jcóm  es  possible  evi- 
tarho  en  diadas  com  avuy!...  Aixís  es  que  no  he 
tingut  altre  remey  que  pujarme  la  noya  à  coll  y 
surtir  de  la  millor  manera  possible  de  aquell  bur- 
git...  (Y  are  ahónt  farem  cap?...  pensaba  jo,  y  se 
m'  acut  que  podríam  ser  à  temps  à  la  iglesia  de 
Sant  Pere:  per  cert  qu'  era  una  iglesia  que  may  de 
la  vida  hi  había  posat  'Is  peus.  Però  es  allò... 
(saben?  No  'ns  podíam  pas  quedar  al  carrer  des- 

pres  de  haver  fet  lo  gasto.  Aixís  es  qu'  habém  ti- 
rat Carders  avall,  quan  m'  adono  qu'  el  xicot  no 
podia  donar  ni  un  pas.  (Y  are  qué  tindrà  aquest 
bordegàs?...  (Qué  tens?  (Qué  't  passa?...  y  després 
de  mil  preguntas  resulta  que  '1  calsat  li  feya  mal. 
i  Mare  de  Déu  Santíssima!  iVet'en  aquí  un  al- 
tre!... Justament  ahir  li  vareig  comprar  à  casa  de 
aquella  senyora  grossa  de  la  Tapinería,  y  que  m' 
en  vareig  fer  catorce  rals  com  catorce  dimonis...  y 
per  això  precisament  catorce  vegadas  li  vareig  pre- 
guntar: (No  't  fan  pas  mal?  (No  t'  apretan  pas? 
però  ell,  ,cà!  ab  la  dèria  d'  estrenar  sabatas,  me 
deya: 

(Remedant  lo  noy) 
No,  avi,  no,  sembla  que  duga  espardenyas,  y  are 
'm  trobo  que  las  tindré  de  confitar...  Mirin  que  ni 
hi  ha  per  tirar  lo  barret  al  foch.  iCom  si  jo  robés 
'Is  quartos!...  Lo  certus  es  que  no  he  tingut  altre 
remey  qu'  anarlo  estirant  tot  lo  camí,  com  si  anés 
tirant  1'  art,y  à  forsa  d'  anar  trencant  per  carrers  y 
carrerons  per  fi  'ns  habém  trobat  à  la  plassa  de  la 
iglesia.  jNi  may  que  tal  dressera  hagués  intentat! 
Ja  diu  ben  bé  aquell  ditxo...  No  deixis  la  carretera 
per  la  dressera,  perquè  al  ser  al  carrer  d'  en  Llàs- 
tichs  se  m'  enganxa  un  faldó  de  la  levita  ab  un 
ferro  delengraellat  d'  una  reixa  ymírinse  quin  set... 
^Malaguanyada  p^ssa...  tan  nova!...  Es  de  la  pri- 
mera vegada  que  'm  vaig  casar...  No  'n  fan  ara 
de  tan  reforsadas...  jAre  es  tot  fantassía.  res  més 

que  fantasia!  Quan  m'  he  vist  ab  aquest  set,  que 
deixa  un  buit,  ab  un  pano  tant  nou,  creguin  que  la 
única  cosa  que  se  m'  ha  ocorregut,  ha  estat  tor- 
narmen  cap  à  casa  y  plegà  '1  ram...  jPero  qui  es 
I  capàs  de  convèncer  à  aquell  parell  de  sachs  de  ge- 
mechs! — Aixís  es  que  per  no  sentir  tanta  música, 
tant  si  he  volgut  com  no,  he  tingut  que  tirà  avant 
y  pujar  cap  à  la  iglesia.  (Creuran  que  de  moment 
me  creya  talment  perdut?  (Que  no  hi  han  estat 
may  vostès?  (No?  Donchs  ja  veuran...  figúrinse  que 

la  varen  fer  à   la  alsada  d'  un   entressuelo de 

modo  que  per  entrarhi  havem  tingut  de  pujar  1'  es- 
cala. Lo  primer  qu'  es  troba  es  una  espècie  de 
recibidor;  à  la  dreta  y  posat  en  un  prestatje,  hi 
ha  un  caixó  ab  un  bisbe  posat  à  dessobre...  jPer 
supuesto  tot  de  pedra!  Al  frente  no  *s  veu  més 
qu'  una  paret  emblanquinada...  jBo!  (y  V  altar 
major?  m'  he  dit...  (ahónt  serà?  Quan  desprès  de 
molt  mirar  he  vist  qu'  un  se  tenia  de  girar  per  tro- 
barlo.  (Se  creuhen  que  he  patit  poch  per  poguer 
anar  endavant?  i  Sort  que  d'  en  tant  en  tant  una 
onada  de  gent  ens  empenyia  cap  à  dins  que  daba 
gust.  Ab  una  empenta  m'  he  trobat  trasladat  de- 
vant  d'  un  altar  que  hi  ha  à  la  dreta,  qu'  els  sants 
hi  estan  colocats  com  anxovas  al  barril...  jVaig 
quedar  embobat  pensant  què  ressignava  tot  allò! 
Hi  había  tantas  empentas  al  altar  com  à  1'  iglesia, 
solsament  que  à  'n  ells  'is  palmons  de  la  canalla 
entussiasmada  cridant  juli.. .  no  'Is  han  fet  mal  com 

à  mi,  que  d'  un  cop  que  m'  han  donat,  he  perdut 
lo  mon  de  vista...  y  ab  una  mica  mès  me  rodola 
un  ull  per  terra...  Però  ja  era  en  lo  ball,  y  vaig 
pensar:  ((no  ballis,  Jaume,  que  ja  no  t'  escau,  y 
menos  à  la  iglesia...»  y  refentme  una  mica,  y  apre- 
tadeta  per  aquí,  y  cop  de  cólser  cap  allà,  y  repartint 
alguna  qu' altre  trepitjada  gratis,  ni  he  pogut  colocà 
dessota  1'  orga.  j Alió  ja  era  altre  cosa!  Allí  sí  que 
si  estaba  bè...  Quan  dessopte...  i  oh  alegria!  he 
vist  qu'  en  la  filera  de  cadiras  del  devant  mèu  n'  hi 
había  dos  de  buydas...  Me  'n  hi  vaig  à  seurer, 
quan  un  esquitx  de  ninyera,  que  semblava  un  es- 
crupuló  de  persona,  allò,  ^saben?  un  quiero  y  no 
paedo  que  seya  en  lo  rengle  del  derrera,  'm  diu  ab 
una  veu  de  canti  esquerdat...  ((<Ahónt  va  aquest 
vellot?...  au,  au...  largo  d'  aquí,  que  las  guardo  ja 
fa  estona  per  las  senyoretas.»  Mirin,  al  sentirme  això 
y  no  deixaria,  ab  lo  mèu  geni,  mes  plana  que  una 
coca,  es  ben  bè  perquè  m'  han  detingut  tots  los 
sants  d'  aquell  altar,  perquè  ab  tot  y  no  ser  à  casa 
meva,  casi  no  podia  contenirme.  Prou  me  sembla 
que  li  deixaba  la  cara  com  un  axioma.  Prou  me 
sembla  que  hauria  necessitat  tot  un  trimestre  de 
mesos  llarchs,  perquè  li  quedés  ben  corretgida  la 
fisonomia.  [Dimontri  de  mocosa!  Però  per  això 
ha  passat  la  meva.  Vaya,  he  assentat  à  las  criatu- 
ras  y  s'  hi  ha  assentat  un  servidor.  Ella  grinyolava 
de  ràbia,  però  jo  no  n'  he  fet  cap  cas...  Vaya,  per 
fi  'm  creya  estar  tranquil;  però  j fills  meus  del  mèu 

cor!  y  are  vé  quan  1'  assotaren,  que  diu  aquell,  als 
cinch  minuts  comensa  '1  bordegàs  dihent  que  las 
sabatas  li  feyan  mal,  y  sumica  que  sumicaràs,  y 
aquell  nap  buf  de  lamossa  dihent  que  volia  mam... 
qu1  ella  tenia  set  y  volia  mam...  que  tenia  set  y... 
semblava  que  digués  la  lletania.  jY  no  n'  había  de 
tenir,  si  se  había  cruspit,  sense  adonarmen  la  qua 
d'  un  gall,  las  glorias  d'  uns  rosaris  y  una  escala 
de  manobra!...  es  à  dir,  la  meytat  del  guarniment 
de  la  palma.  S'  ha  posat  un  devant  de  vestit  que 
semblaba  que  s'  hi  habían  passejat  cargols.  —  ;Qu' 
es  pensan  quina  cosa  més  llepisosa!...  per  tot  arreu 
se  m'  enganxaban  'Is  dits.  No  m'  he  pogut  aguan- 
itar,  li  vento  una  clatellada,  y  allavors  la  baladre- 
ra... jquíns  plors  s'  ha  possat  à  fer!...  jMare  de 
Déu!...  Lo  xicot  també  1'  ajudava,  y  allavors  tots 
dos  vinga  plorar  com  si  'Is  haguessin  dat  corda. 
Comensar  à  plorar  'Is  noys  y  promoures  un  esbalot 
à  la  iglesia  contra  nosaltres,  ha  sigut  obra  d'  un 
instant...  «iQu'  es  això!»  deya  un...  ^A  plorar  à 
fora)),  deya  una  vella  ab  una  veu  de  cadernera  ro- 
vellada y  ab  un  nas  d'  apagallums,  que  donava 
pena  al  veurel...  fora  d'  aquí...  tant  que  no  he  tin- 
gut més  remey  que  aixecarme  ab  la  qua  entre  las 
camas,  escorregut,  avergonyit  y  dirigirme  cap  à  la 
porta,  portant  d'  una  ma  '1  noy,  que  no  feya  altra 
cosa  que  cridar (( i  ay  lo  peu ! »  y  la  noya  '•hnam  mam. .-. » 
Mirin,  era  tanta  la  ràbia  que  tenia,  que  si  arribo  à 
trobar  la  pica  de  1'  aygua  beneyta,  li  amorro.  [Sur- 

to  de  la  iglesia,  y  jgracias  à  Dèu!  lo  primer  qu'  he 
vist  al  mitj  de  la  plassa  ha  estat  una  font.  Semblava 
que  me  li  habían  posada  expressament,  y  agafant 
ab  alegria  à  la  mossa  per  anar  à  abeuraria,  m'  he 
descuydat  del  xicot,  que  ab  lo  mal  que  'Is  peus  li 
feyan  y  entrebancantse  ab  la  escombra  del  palmó 
de  tant  picar  à  terra,  s'  em  capgira  y  ha  baixat  los 
set  escalons  lo  mateix  qu'  una  pilota.  jReyna  san- 
tíssima! No  he  tingut  més  remey  que  agafarne  un 
à  cada  bras,  y  mentres  un  bebía,  al  altre  li  do- 
nava una  dutxa  de  pobra  à  la  tarota  d'  aquell  xi- 
cot, que  més  qu'  un  nas  semblava  un...  tomàtech 
de  Mataró.  Se  li  ha  pelat  un  genoll,  fentse  lo  con- 
següent estrip  à  las  calsas.  Jo  no  hi  veya  de  cap 
ull...  y  aixís  había  de  ser  per  forsa,  perquè  ab  lo 
esvarament,  he  obert  V  aixeta  ab  tanta  fúria,  que, 
sortint  lo  raig  à  tall  de  manguera,  nos  ha  deixat 
com  una  sopa.  jTothom  s'  ha  posat  à  riurer!  Jo 
debía  tenir  la  cara  vermella  com  un  bitxo.  Ni  sabia 
lo  que  'm  feya;  però  quan  1'  un  había  begut  y 
1  altre  s'  había  refrescat  la  canalera,  'ns  habém 
aixugat  com  Dèu  nos  ha  dat  à  entendrer,y  altre  cop 
cap  à  la  iglesia.  Y  torna  à  empènyer  à  tort  y  à 
dret...  y  vinga  rebrer  punxadas  ab  'Is  grills  dels 
palmons,  y  trepitjadas  als  ulls  de  poll,  y  enganxat 
ab  los  llorers,  y  enfigassat  ab  las  palmas,  per  arri- 
bar en  vistas  del  altar  major  y  trobar  que  ja  estaba 
tot  dat  y  benehit  menos  los  nostres  rams.  jS'  ens 
había  fet  tart! — (Qué  m'  en  diuhcn,  n  he  tingut  un 

feix  ó  no?  Creguin  qu'  he  quedat  benehit  per  sem- 
pre més! 

Lo  qu'  es  jo,  ja  'Is  dich  desde  are 
que  may  més  'Is  hi  duré; 
tanta  angunia  no  pot  ser; 
ja  'Is  hi  pot  portar  son  pare. 

Y  en  pago  del  qu'  he  passat, 
tant  sols  'Is  vuy  demanà 
que  no  'm  xiulin,  perquè  ja 
prou  que  la  gent  m'  ha  xiulat. 


FI. 


